Mediaș
Mediaș (Theodisce: Mediasch ; Hungarice: Medgyes) est urbs circiter 47.200 incolarum (anno 2011) in Transsilvania, quae ad circulum Cibinii pertinet. Ad urbem etiam vicus Ighișu Nou pertinet.

Historia 
Mediaș saeculo 13 a colonis Germanicis - "Saxonibus Transsilvaniae" conditum est. Anno 1267 primo in actis descriptum est. Nominis origo forsitan vox per medias via est, quod urbs media in Transsilvania sita est. Primi coloni sub iurisdictione nobilium Hungarorum fuerunt. Saepe exercitibus diversis - Turcis praecipue - oppugnata et expgnata est. Ad annum 1918 Mediaș ad Imperium Austro-Hungaricum pertinuit, deinde ad Romaniam. Germani post secundum bellum mundanum et praecipue post finem dictaturae communistarum patriam reliquerunt: Anno 1930 hic 15.505 incolae vixerunt, inter eos 5.974 Germani vixerunt, anno 2011 non plus quam 700.

Incolae 
Anno 2011 hic 47.204 homines habitabant, inter eos 36.222 Dacoromani, 4.548 Hungari, et 1.910 Zingari atque 700 Germani.

Communium coniunctiones 
  Glogovia, Polonia (1992)
  Sopronium, Hungaria (1993)
  De Fryske Marren, Nederlandia (1995)
  Mineral Wells, CFA (2005)
  Dąbrowa Górnicza, Polonia (2011)

Nexus externi 

 Mediaș pagina officialis

Notae 

!
Urbes Transsilvaniae